钦定古今图书集成/明伦汇编/官常典/第636卷 > 魏琰
## 钦定古今图书集成/明伦汇编/官常典/第636卷 > 魏琰

按《宋史魏瓘传》：“瓘弟琰，字子浩，以父恩授秘书省正
字，为吏强敏，名齐于瓘，历知寿、润、滁安州。寿州盗杀
寺童子，有司执僧笞服。琰悯其非罪，命脱械纵去，一
府争以为不可，后数日得真盗。富人犯法当死，而死
狱中，琰曰：‘是当欺匿异籍孤弱者财，所以自毙，觊不
可穷治尔。其吏受赇而为之谋乎’？后有告者，如琰所”
料。累官司农卿、知福州，徙广州。以疾告，得知江宁府。